1. Counting Sefirah in a Dream. שו"ת ציץ אליעזר חלק כ' סימן כז.
2. R’ Chaim Paladgi – isn’t a ספירה at all.
3. Not the same as נדר בחלום because here he is not a בר חיובא at all.
4. Can we compare this to בועל אשתו while sleeping? May depend on goal oriented nature
5. Saying ברכת שהכל in a dream…
6. Converting During Sefirah.
7. שו"ת הר צבי או"ח ח"ב סימן עו – revolves around doing מצוה בשעת פטור. On one hand, פרו ורבו works בגיותו for after he is מגייר, on the other hand כפאו שד לא יצא? פרו ורבו is different because mitzvah is having kids, not making them.
8. Child is different from a גוי because he says a ברכה and it is a מצוה, so he maintains תמימות.
9. שו"ת ציץ אליעזר חלק יד סימן נה – תמימות just means you can’t be missing from days you are obligated in, so the גר can count with a ברכה.
10. Sick Person Who May Not Make It.
11. הררי קדם – based on understanding of definition of ספירה it is fine.
12. שו"ת בצל החכמה חלק ה' סימן מה – Chida says לא לברך if you won’t make it.
13. This is only according to בה"ג and we don’t hold this way.
14. Must be at least מצוה דרבנן each night because never have several ברכות on one מצוה.
15. Doctors are sometimes wrong
16. When We Can’t Go Out At Night. שו"ת שיח יצחק סימן רכו
17. Can’t count early before בין השמשות.
18. Won’t remember as easily, solve this in two ways:
19. Set up reminder in the house
20. Count at שחרית – not a problem of following ירושלמי.
21. Somebody Who Keeps on Counting. שו"ת שרידי אש ח"ב סימן פט – is it בל תוסיף? Would we say כל המוסיף גורע (probably not because it is not הוספה בחפצה)
22. First, makes his own דרשה in the פסוק.
23. Maybe mitzvah is only counting days between פסח ושבועות.
24. לשם יחוד issues.
25. On the last night… שו"ת יחוה דעת ח"ו סימן כט
26. Concern for בל תוסיף? See ווי העמודים and שו"ת תשובות והנהגות and דברי יציב או"ח ריד
27. Rav Asher Weiss – the רמב"ם in ממרים was only talking about a תקנת ב"ד, not an אמירה בעלמא that something is a מצוה דאורייתא.
28. General issue of לשם יחוד. נודע ביהודה מהדו"ק יו"ד סימן צג ומהדו"ת או"ח סימן קז
29. Cases of Forgetting.
30. Forgot on 33rd day but said “today is לג בעומר” – שו"ת יביע אומר ח"ד או"ח סימן מג אות ט – even though there are plenty of ספיקות לחומרא we can be מקיל.
31. If you forgot Thursday and then remembered after being מקבל שבת early.
32. שו"ת אגרות משה או"ח ח"ד סימן צט – קבלת שבת בטעות – may be different if remember before or after מעריב.
33. יבי"ע אומר ח"ד סימן מג אות ח' – at least creates a ספק ספיקא.
34. relates to מחלוקת ט"ז ומהרש"ל about nature of תוספת. נפק"מ for הפסק טהרה, whether you can eat early on שמיני עצרת, whether starting שבועות early takes away תמימות.

**1 - שו"ת ציץ אליעזר חלק כ סימן כז**

בדין מי שספר ספירת העומר בחלום, או עשה ברכה בחלום אם יצא בזה. וכן בבא על אשתו בחלום ונתעברה ממנו אם קיים עי"כ מצות פו"ר.

ב"ה, ח' אייר תשנ"ג. ירושלים עיה"ק תובב"א.

לכבוד היקר והמצוין הרב ר' פינחס צציק שליט"א אחדשה"ט.

קראתי מכתב שאלתכם בצוותא אודות מעשה שהיה שאברך אחד נרדם בתרדמה עזה קודם מעריב וכשהקיץ פעם רוחו שהוא זוכר היטב שספר ספירה בחלום במספר הנכון לאותו יום, וכשהקיץ שאל בבית הכנסת אם צריך לספור עוד הפעם בברכה, או בלי ברכה.

והנה יפה הבאתם דברי הגר"ח פלאג'י ז"ל בספרו שו"ת לב חיים ח"ג סי' קכ"א שנשאל בכגון דא שספר ספה"ע בחלום, והעלה דפשיטא דלא יצא ידי חובתו במה שספר את העומר בחלום, וסופר בברכה כשהקיץ באותו לילה, ואם לא חזר וספר כל אותו יום סופר מכאן ואילך בלא ברכה כיון דאותה ספירה לא עלתה לו כלל.

ומה שהנכם עדיין מסתפקים מפני שהלב חיים לא הזכיר בדבריו מהנפסק ביו"ד סי' ר"י סעי' ב' דנודר בחלום י"א שיתירו לו עשרה, ושיש לחוש לדבריהם, א"כ גם בכאן יש לחוש לפי"ז.

הנה אין הנידון דומה לראיה כלל, כי כאן הטעם הוא מפני שהישן פטור מן המצוות ולכן אפילו אם הדבר שספר לנכון אבל עכ"פ הא לא היה אז בר חיובא כלל, ומשא"כ בההיא דיו"ד דאם נכון הדבר שנדר באמת צריך באמת התרה ולא משנה מה שלא היה בר חיובא [ויעוין מ"ש בגדרי חלומות בשו"ת תשב"ץ ח"ב סימנים קכ"ח קכ"ט, ושו"ת שיבת ציון סימן נ"ב עיין שם].

ב) אלא שדברי הלב חיים תמוהים לי מצד אחר, דסתראי נינהו, דכאן בדבריו מסתייע לפסקו זה לאור מה שהעלה כבר בספרו שו"ת חיים ושלום דמי שבא על אשתו בחלום ונתעברה ממנו מאותה ביאה דלא קיים עי"כ מצות פו"ר מפני דהישן פטור מן המצות, והנה עיינתי בתשובתו בזה שבספרו חיים ושלום, והוא לו בח"א [סימן ב' ולא סי' כ'] ואני רואה לתמהוני שהעלה שם בדיוק להיפך, הוא מביא שם דברי שו"ת יעב"ץ ח"ב צ"ז שהעלה אמנם בכזאת שהבא על אשה בשינה וילדה ממנו דלא קיים עי"כ המצוה דישן לאו בר דעת הוא לגמרי לא למצוה ולא לעבירה לא נשכר ולא נענש, אבל הגר"ח פלאג'י בעצמו מאריך בתשובתו שם לחלוק על היעב"ץ והעלה להלכה דברור הדבר דאפילו כשהוא ישן הרי הוא כבנו לכל דבר וקיים עי"כ מצות פו"ר יעו"ש.

ג) איך שלא יהיה הדין לגבי פו"ר, שבמציאות הא הוליד בן, בכאן לגבי ספירת העומר נראה דפשיטא שלא יצא כלל ממה שספר בעת שהיה ישן באשר שישן פטור מן המצוות ונמצא שלא היה אז בר חיובא והו"ל כמי ששמע ספירה מפי אינו בר חיובא. [בחיים ושלום שם הזכיר בסוף התשובה ממה שנסתפק במקו"א בכזאת לגבי ספירת העומר, אבל לא הזכיר מה שהעלה בזה].

ד) והנה בדומה לשאלתנו מצינו גם בספר שו"ת פרי השדה ח"ב סימן ק"ז שנשאל אודות מי שבירך ברכת שהכל בחלום, (כי חלום לו שצמא מים ובירך שהכל) ותיכף הקיץ משינתו ושתה מים אם אינו יוצא בברכה שבירך בשעת שינה, והשיב שהדין פשוט שלא יצא במה שבירך בשעת חלומו, וציין לכך דברי הטורי אבן בר"ה ד' כ"ח ע"א שהביא ראיה דמי שעשה איזה מצוה בשעה שהיה פטור ואח"כ הגיע לכלל חיוב דלא יצא במה שעשה כשהיה פטור, וא"כ ה"נ בשעת שינה לא היה עליו חיוב ברכה וא"כ לא מהני ליה לפטרו בשעה שהקיץ כשהוא בר חיוב ברכה עיין שם.

ודון מינה איפוא גם לנדו"ד דפשיטא שלא יצא ידי חובתו כלל ממה שספר בחלום, וצריך לחזור ולספור בברכה, ואם עבר כל היום ולא חזר וספר אזי מכאן ואילך צריך לספור בלי ברכה כי אותה ספירה לא עלתה לו כלל.

בברכה אליעזר יהודא וולדינברג

**2 - שו"ת הר צבי אורח חיים ב סימן עו**

+/מתוכן הענינים/ ניסן תשיט+ מה דינו של קטן שהגדיל בתוך ימי הספירה לגבי ספירת שאר הימים.

קטן שנעשה בר מצוה בתוך ימי הספירה, או גר שנתגייר בימי הספירה אי מחוייב לספור מכאן ואילך ואי יכול לספור בברכה.

מצאתי במנחת חינוך (מצוה שו) שעמד בחקירה זו בקטן שנתגדל בתוך ימי הספירה, וכתב דלשיטת הראשונים דס"ל דאם חיסר למנות יום אחד שוב אין זה תמימות, גם כאן אם לא מנה מקודם שוב אינו מתחייב, אבל אם מנה גם קודם שנתחייב מסתפק אם קיום המצוה בפטור מהני לו גם לשעת חיובו במצות, די"ל דאין החשבון בטל, ואומר להביא ראיה לזה מההיא דיבמות (דף סב ע"א) בפלוגתא דר"י ור"ל דר"י ס"ל אם היו לו בנים בגיותו ונתגייר דקיים מצות פרו ורבו אף דעשיית המצוה היתה בזמן הפטור דלפ"ז הכא נמי אף על פי דעתה חל עליו חיובי מצוה מן התורה, מ"מ מה שמנה בפטור מהני ליה גם לשעת חיובו, ושם מביא דברי הטורי אבן (ר"ה דף כח ע"א) על ההיא דכפאו שד ואכל מצה דאינו יוצא באכילת מצה בזמן הפטור, והקשה מההיא דיבמות הנז' דאמאי בהיו לו בנים בגיותו קיים פרו ורבו ופטור בזמן החיוב, והמנ"ח אומר דלא קשה כלל דפרו ורבו שאני, דעיקר המצוה שיהיה לו בנים ולקיחת האשה אינה אלא הכשר מצוה, ולכן אף על גב דההכשר מצוה היה בפטור אבל עיקר המצוה שיהיו לו בנים זה מקיים בזמן חיובו, משא"כ באכילת מצה דעיקר קיום המצוה היה בפטור לכן אינו יוצא בזמן חיובו.

…

וממילא אזדא לה הוכחת המנ"ח לענין ספירת העומר דמהני ליה מה שספר בשעת פטור אף לזמן חיובו, דאין להוכיח זה מדברי ר"י, דהרי לא אמר שקיים מצוה אלא שאם העמיד תולדות גם בלי קיום המצוה שוב לא חל עליו מ"ע דפרו ורבו, אלא דמ"מ מצד הסברא י"ל דקטן שספר ספירה קודם שנתגדל אהני ליה מה שספר בקטנותו לחייבו בתשלום הספירה גם משנעשה גדול ואין זה נכנס במסגרת דאין שעת פטור פוטרתו גם לאחר שמתחייב, דשעת פטור אינה מוציאה לשעת חיוב, דבאמת הא מברך בכל יום על ספירתו של אותו יום, והראשונים דס"ל דבחיסר יום אחד אינו סופר בברכה ובטלה מצותו לגמרי, היינו דוקא בחיסר ממש דשוב לא חשיבי תמימות, אבל בכה"ג דספר כל הימים אין הכרח לומר דלא יתחייב גם בימי הגדלות, דכיון דבפועל ספר כל יום ויום אף שהיה בפטור מ"מ שפיר קרינן בהו תמימות אלא שהי' פטור מן המצוה, אבל מאז שנתחייב מתחייב על שאר הימים דהא אין כאן חסרון תמימות.

**3 - שו"ת ציץ אליעזר חלק יד סימן נה ד"ה (ג) ואפילו**

(ג) ואפילו בגר שנתגייר ג"כ עדנה אין זאת הלכה פסוקה באין חולק דשוב לא יספור, דיעוין בספר שו"ת חסד לאברהם (תאומים) מהדו"ת חאו"ח סי' נ"ו שנשאל על כך בגר שנתגייר אי חובה עליו לספור מן הוא והלאה עד כלות ימי הספירה, או נימא כיון שלא ספר ימים הראשונים שלא היה חייב בהם אינו סופר עוד דבעינן תמימות תהיינה, ובתשובתו האריך בדבר והביא גם מהכתוב בברכ"י בזה, וזאת הלכה העלה דבגר שנתגייר תוך ימי הספירה חייב לספור מן הוא והלאה, דזה דבעינן תמימות היינו שלא יחסר מהימים שנתחייב בהם, אבל בגר דלא מתחייב רק במקצת ימים אלו יצא בהן י"ח מצוה יעו"ש.

**4 - שו"ת בצל החכמה חלק ה סימן מה**

דין חולה אנוש אם להזכירו לספור ספה"ע כשעדיין ימים רבים עד חג שבועות - לא בירך יום אחד, אם כל ברכותיו שעד אז היו ברכות לבטלה למפרע. - אם מותר לברך על מצות שקיומן נמשך זמן רב

ע"ד חולה אנוש מכבר וכעת הורע מצבו באופן פתאומי עד שהרופאים התיאשו מחייו וכפי שקבעו, כבר שעותיו של החולה ספורות, ואמנם הוא בדעה צלולה והתפלל גם תפלת מעריב אבל לא שם לב לספור גם ספירת העומר כהרגלו בימי חוליו, אם ראוי ונכון להזכירו שיספור, או אולי יותר נכון להמנע מזה כי נמצא מבואר באחרונים, כי מי ששוכח לספור בליל אחד מימי הספירה וגם ביום לא נזכר להשלימו עד הלילה שלאחריו, ביטל מצו"ע של הספירה וגם כל ברכותיו על הספירה שבלילות שעברו יהיו ברכות לבטלה למפרע. וא"כ גם בזה כיון שעדיין ימים רבים לפנינו עד חג השבועות מוטב שלא יברך עתה על הספירה מאחר שלפי קביעת הרופאים לא יוסיף חולה זה לספור בלילות הבאים ונמצא כל ברכותיו שבירך על הספירה עד עתה תהינה ברכות לבטלה למפרע, א"כ למה יוסיף לברך עוד ברכה שבסופו של דבר תהי' גם היא ברכה לבטלה למפרע, זת"ש וה' ינחני במעג"צ להורות כהלכה.

א) זה לשון הגאון חיד"א זצ"ל בספרו עבודת הקודש (חלק מורה באצבע סי' ז' אות רי"ז), יזדרז ויעשה סימנים שלא ישכח לילה אחד כשאינו מונה בצבור דאפשר שישכח גם ביום ולא יוכל עוד לספור בברכה ולמפרע היו כל הברכות מלילות שעברו לבטלה וביטול מצו"ע ע"כ.

וראיתי בס' משנת יעקב (סי' תפ"ט ד"ה הייתי) שכ' כי לאנשים הטרודים ואינם מתפללים עם מנין ושכיח שעכ"פ פעם אחת במ"ט יום ישכחו מלספור, הי' רגיל לומר שלא יספרו בברכה דכיון שיודע שבכל שנה בא לידי שכחה עכ"פ פעם א' הוי ספק הרגיל וכמעט רוב והוה ברכה לבטלה ומביא שם אח"כ דברי הגאון חיד"א הנ"ל כראי' לדבריו. …

ב) ואם כי מה אני להכניס ראשי וכו' תורה היא ולענ"ד בס"ד פסקו של הקנאת סופרים ברורה שגם אם ישכח פעם אחת מלברך לא תהינה ברכותיו למפרע לבטלה. וגם הגאון חיד"א רק להזהיר בא שיעשה לו סימנים שלא ישכח מלספור, אבל לא שבשביל חשש שכחה לא יברך מלכתחילה בשעה שהוא עומד לספור ולא שכח עדיין, כאשר אבאר בס"ד.

פשוט וברור שהחיד"א לא כתב דבריו הנ"ל (אות א') רק לשיטת בה"ג מובא בתוס' (מנחות ס"ו. סוד"ה זכר) שאם הפסיק יום אחד ולא ספר שוב אינו סופר משום דבעיא תמימות, והיינו שספירת כל מ"ט יום מצות אחת היא, ולכן אם הפסיק יום אחד ולא ספר כבר ביטל המצוה, וממילא שפיר אפשר לומר שכל ברכותיו שבירך עד עתה הן ברכות לבטלה למפרע. אבל לפי"מ שהתוס' שם חולקים על בה"ג וכן חולק עליו הרא"ש (פסחים פ"י סי' מ"א) שכ' ואין נראה לר"י, דכל לילה ולילה מצוה בפני עצמה היא. ובטור או"ח (סי' תפ"ט) כתב כן גם בשם רב האי דבין בלילה הראשון בין בשאר לילות אם שכח ולא בירך בו, יברך בשאר לילות ושכ"כ הר"י ע"כ וע"ש בב"י (ד"ה וכתב עוד), לדידהו פשיטא שגם אם שכח ולא בירך פעם אחת, מ"מ בכל הלילות שעד עתה קיום מצות ספירה וכן מצות הברכה שתקנו חז"ל ולא הוי ברכתו לבטלה. שהרי לדעתם גם מאותו יום ששכח ואילך יספור בברכה מה"ט דכל לילה ולילה מצוה בפנ"ע היא, וא"כ מכש"כ דמה שבירך כבר בימים שעברו ל"ה ברכה לבטלה. רק יען מרן בשו"ע או"ח (סי' תפ"ט סעי' ח') חושש לשיטת בה"ג, שהרי כ', אם שכח לברך באחד מהימים וכו' סופר בשאר ימים בלא ברכה וכו' ע"כ, והיינו כבה"ג עיי' בב"י שם (ד"ה כ' בתה"ד), לכן מזהיר הגאון חיד"א לעשות סימנים שלא ישכח לספור כהנ"ל (אות א').

…

ד) ואמנם גם בלא זה נלענ"ד מוכרח שכל ברכה וברכה ממ"ט ברכות שתקנו חז"ל לברך על מ"ט ימי ספירת העומר הוי מצוה דרבנן בפני עצמה. שהרי בב"י (יו"ד סי' רס"ה ד"ה ואבי הבן) מביא מש"כ הר' מנוח כי י"א שאם האב בעצמו מל את בנו אינו מברך להכניסו "שלא מצינו ב' ברכות על מצוה אחת". אמנם המנהג לברך גם כשהאב מל בעצמו וע"ש בשם הראב"ד והג"מ שטרחו ליתן טעם לברכה זו של להכניסו בבריתו של אברהם אבינו אפי' כשאחר מל ולא האב "וכי לא סגי בהאי ששלוחו מברך על המילה" עש"ה. ועיי' גם בלבוש עט"ז (שם סעי' א') טעם נוסף לדבר…

לפי"ז יש לעיין במצות ספירת העומר, שאם ספירת כל המ"ט יום אינה אלא מצוה אחת כדעת הבה"ג ודעמי', א"כ איך תקנו לברך על מצוה זו מ"ט ברכות נגד הכלל הידוע, שלא תקנו לברך על מצוה אחת יותר מברכה אחת +. עיין עוד מש"כ בח"ו סי' פ"ט+

ה) ואפשר הי' לומר דדוקא בכעין מצוה מילה המתקיימת בפעם אחת ובמעמד אחד לא תקנו לברך יותר מברכה אחת, לא כן מצות ספירת העומר שאם כי אינה אלא מצוה אחת מ"מ כיון שהמשך קיומה הוא זמן ארוך וכל חלק ממנה מתקיימת בזמן אחר מופלג יום שלם מזמן קיומו של החלק שלפניו, על כן ראו חז"ל לנכון לתקן לברך על כל חלק ממנה דהיינו על ספירה של כל יום ויום.

…

וכיון שכן והוא מוכרח שכל ברכה אינה מוסבת רק על חלק מן המצוה דהיינו על הספירה של אותו לילה בלבד, א"כ כל שבאותו לילה ספר כהוגן יצא יד"ח אותה ברכה. וגם אם למחר לא יספור ונמצא ביטל מצו"ע של ספה"ע, מ"מ הברכה שתקנו חז"ל על הספירה של אתמול בלבד אין בה גריעותא שהרי אין לה לפי תקנת חז"ל כל קשר עם הברכה והספירה של יום שלאחריו.

ח) על כן אנשים הטרודים ואינם מתפללים עם מנין אם כי שכיח לגביהם שישכחו לספור עכ"פ פעם אחת במ"ט ימי הספירה, עכ"ז יברכו על הספירה בימי היו"ט והמועד ובימים שאח"כ כל זמן שלא שכחו עדיין לספור. ויזהרו לעשות עד כמה שאפשר סימנים מועילים וכגון לערוך שעון מעורר, לשעה שהוא נמצא בדרך כלל בבית או במקום אחר קבוע, או להזמין במשרד הטלפון שיצלצלו אליו בשעה ידועה בלילה שאז רגיל להמצא בבית וכה"ג, סימנים שאי אפשר שלא להזכר על ידם שעליו לספור. ושוב גם אם יזדמן שישכח באיזה לילה ולא יספור לא יהיו ברכותיו עד אז לבטלה. ובפרט כי גם הגאון חיד"א לא כ' רק להזהיר לכתחילה לחוש לשיטת בעל ה"ג אבל לא שמשום כך יחדל מלברך מעיקרא בזמן שעדיין לא שכח מלספור.

ט) ובנדון שלפננו נלענ"ד בס"ד חוץ מטעמים המבוארים לעיל (אות ג' ד') טעם נוסף להזכירו לספור ספה"ע בברכה. ואף שהרופאים התיאשו מחייו ועדיין ימים רבים עד חג השבועות, ולדעת הרופאים לא יוכל להחזיק מעמד בחיים עד אז. - מ"מ עיי' שו"ת יד יצחק (ח"ב סי' מ"ח אות ב') שנשאל דלשיטת בה"ג שאם שכח לברך יום אחד שוב אינו מברך דבעינן תמימות, א"כ לעולם לא יברך דניחוש שמא ימות דהוי כזמן מרובה דאפי' ל' יום הוי זמן מרובה כשעה"מ הל' סוכה, ותי' דמה דכתי' תמימות, היינו שלא יפסיק ביניהם או אח"כ, ולכן גם אם ימות הרי במתים חפשי והוי אצלו תמימות שספר כל מה שהי' ביכולתו ע"ש בתירוצו הראשון.

מעתה בנד"ד גם לדעת מרן החיד"א מוטב שיברך. שאם ימות אחר שיברך ויספור, הרי ספר כל מה שביכולתו והוי תמימות לגבי דידי' ואין כאן ברכה לבטלה. דרק בשכח ולא בירך, שהי' יכול לברך ביטל מצות תמימות והוי ברכותיו למפרע לבטלה, אבל לא בזה שספר כל מה שהי' ביכולתו לספור. משא"כ אם לא יברך בנד"ד נמצא גם אם ימות בו ביום כדעת הרופאים הרי לא ספר כל מה שהי' ביכולתו לספור שהרי לא ספר בליל האחרון לימי חייו ויש חשש ברכה לבטלה לשיטת הבה"ג כפמ"ש החיד"א זצ"ל ומכש"כ אם יחי' עוד ימים אח"כ. ולהחולקים וס"ל דאין חשש ברכה לבטלה גם אם לא יגמור לספור כל המ"ט יום, א"כ מכש"כ שיברך ויספור ויזכה בכך לקיים עוד מצוה לזכות את נשמתו לפני מותו, כנלענ"ד נכון בס"ד.

…

העולה להלכה: א) חולה שלדעת הרופאים שעותיו ספורות, אפי"ה יספור ספה"ע באותו לילה בברכה גם באמצע ימי הספירה (אות ט'). - ב) גם מי שטרוד בעסקיו ואינו מתפלל בצבור וקרוב מאד שישכח לספור באחד מן הימים אפי"ה יספור בברכה כל הלילות קודם ששכח, ויעשה לעצמו סימנים מועילים (עיי' בפנים) שלא ישכח (אות ח'). - ג) גם להסוברים שכל מ"ט ימי הספירה מצוה אחת היא, הברכות שעל ימי ספירות אלו כל ברכה מצוה דרבנן בפני עצמה (אות ג' ד') ויוצא יד"ח אותה ברכה שבאותו לילה גם אם ישכח לספור ביום מחר (אות ז'). - ד) גם על מצוה שעשייתה נמשך זמן רב, אין לברך רק ברכה אחת (אות ד - ז). - ה) גם על מצוה שעשייתה נמשך זמן רב נראה דעת הפוסקים שיברך עובר לעשייתן קודם שיתחיל בעשייתה (אות י'). וטוב לגמור עשיית אותה מצוה בלי הפסק בעזרת פועלים רבים (אות י"א). - ו) אם אפשר במעקה וכה"ג יעשה הוא בעצמו תחילת בנייתה וכן את מכוש האחרון הסותם את הפרצה האחרונה שלא יפול הנופל ממנו (אות י"א).

**5 - שו"ת שיח יצחק סימן רכו**

**R. Isaac ben R. Isaiah Yissocher Ber Weiss was born in 1873 in Pressburg, Slovakia. He studied Torah in the yeshiva of his primary Torah teacher, R. Simcha Bunim Sofer (Shevet Sofer). At the age of 20 he served as a rabbi in the city. In 1904 he was appointed rabbi of Odleburg near Pressburg, and, in 1916 he was appointed chief rabbi of Verbo (Vrbove), a prominent community, where he established the yeshiva which he headed. He was well-versed in the hidden parts of the Torah, and drew close to prominent Hassidic rabbis of the era. His brothers R. Moshe and R. Shabtai Sheftel were also prominent Torah scholars. R. Isaac was greatly respected by those who corresponded with him, and he was particularly close to R. Yissochor Shlomo Teichtahl (Mishneh Sachir, Eim HaBanim Smeicha), who appended some of R. Isaac's correspondence to his own published works. R. Yitzchak Weiss was murdered by the Nazis in 1942, and most of his writings were lost during the Holocaust. Siah Yitzhak has been published by his family from fragments that survived**

ספירת העומר כשנגזר לא להיות בביהכנ"ס בלילות.

באשר גזירה על היהודים היושבים במדינה זו, שכבר שעה קודם הלילה אינם רשאים ללכת בשווקים ורחובות, נתקיים הפסוק צדו צעדינו מלכת ברחובותינו, שאלוני מה לעשות בענין ספירת העומר.

הנה להקדים ולספור מבעוד יום אין רשאים, בין בחול בין בשבת, ואף בספר המנהגים לרבינו אייזיק טירנא ז"ל בהלכות ספה"ע, שכותב וז"ל, ספירה מדרבנן, כיון שאין קצירת עומר, לכן א"צ להמתין עד שיהא וודאי לילה, עכ"ל, וא"כ לא הקיל אלא בין השמשות, ועיין בסי' תפ"ט ס"ג במ"א וט"ז, אבל קודם לזה לא. אמנם לענין שבת כותב בהגהת מנהגים שם, וז"ל, הראב"ן היה סופר בערב שבת כשמשכימין לב"ה מבעוד יום, אבל לא בשאר הימים, מהר"ש עכ"ל, והנה בוודאי סברת הראב"ן היא, כיון שע"י התפלה כבר קיבל שבת, וכבר שבת לכל דבר, וכמבואר בסי' רס"ג, ה"ה דהזמן ההוא נחשב לילה לענין ספיה"ע.

והנה בספר מאה שערים בהלכות פסח להרי"ץ גיאות, בה' ספירת העומר, ואמר מר רב נטרונאי, מצוה למימני יומא ומצוה למימני שבוע בין בחול בין בשבת, ולא מבעיא הא אלא האמרינן חשבונות של צדקה מותר לחשבן בשבת, עכ"ד, ואפשר מה"ט באשר הרב נטרונאי משמיע התירא לספור אף בשבת דה"א דדומה לחשבונות, והוי כעין דברי הרמ"א בריש סי' תרי"ט, דנוהגים לומר כל נדרי מבעוד יום משום דדומה להתרת נדרים, שאין מפירים בשבת ויו"ט, ולכן צ"ל מבעו"י כמובא שם במ"א מהכ"מ, אפשר מה"ט ספר הראב"ן מבעו"י בע"ש.

וכיון שצריכים לספור בביתם, ויש חשש שכחה, דשאני בב"ה אין חשש שכחה דרבים מדכרי אהדדי, ולא לבד שמפסיד, שאינו סופר באותו הלילה, אלא עי"ז אובד מלספור עוד כל ימי הספירה, כדקיי"ל בסי' תפ"ט סעיף ח' עיין שם, לזאת נלענ"ד שכל איש יקבע בביתו נייר, אשר כתוב עליו באותיות גדולות "ספירת העומר", והכתב יזכירהו, עיין במסגרת השולחן הלכות שבת כעין זה שיכתוב באותיות גדולות "שבת", למען שלא יבוא בלימודו בליל שבת להטות הנר, ואם שביומא (דף נ"ה), חז"ל ס"ל דלא מועיל כתב, התם שאני דע"י עבודה גדולה עבודת יום צום העמוסה עלי הכה"ג, אפשר לרוב הטרדה ישכח אף שיש כתב לפניו.

(ובזה תירצתי זה רבות בשנים קושיית המג"א בסי' תל"א על הרי"ו, דס"ל מי שמתפלל בביתו ערבית כל השנה אסור ללמוד קודם, מקשה המג"א מברכות (דף ד' ע"ב), כך אמרו חכמים אדם בא מן השדה בערב נכנס לב"ה, אם רגיל לקרות קורא, ואם רגיל לשנות שונה וקורא ק"ש ומתפלל, אלמא דמותר ללמוד קודם תפלת ערבית, וקשה על הרי"ו. ולענ"ד ליישב המרי"ו, דהנה הגמרא דברכות מיירי שלומד במקום הצבור הנוהגים להתפלל אחר הלימוד, דלתכלית זה הולכים לבית הכנסת, ושם לא ישכח להתפלל דיעוררוהו חבריו להתפלל, ויתפלל עמהם, משא"כ בדינא דרי"ו דלומד בביתו ואין איש אתו עמו שיעוררנו להתפלל, לזאת ס"ל דאסור ללמוד קודם שהתפלל מעריב, ושוב ב"ה זכיתי למצוא כדברי בספר דרך חיים על ה' פסח להגאון מציפער ז"ל).

ועוד זאת יעשו בכל בי כנישתא ובי מדרשא, שבשחרית קודם גמר התפלה יספרו בלא ברכה, שהרי בחמישים חלוקים שבין בני בבל לבני ארץ ישראל, כשהביאם ביש"ש סוף ב"ק באות מ"ד ב"ב, אין סופרים ספיה"ע אלא בלילה, בני ארץ ישראל בלילה וביום, ע"ש, ממילא יש לסמוך לספור ביום, ואף דכתב ביש"ש יבמות (פ"ח סי' ד'), מאחר דאנו גוררים אחר בני בבל בכל המנהגים, בין לקולא בין לחומרא נעשה כמותם, עש"ב בענין שזורקים הערלה בחול, אמנם בהא דידן בוודאי לא היה מקפיד היש"ש, דאין אנו עושים זאת רק לפי הזמן של עכשיו שחשש שלא ספרו בלילה, והוה כדכתב הרא"ש בתשובה (כלל ד' סימן יו"ד), עש"ה, וז"ל הרא"ש שם, אף דאנן בכל מילתא אזלינן בתר חכמי בבל ועבדינן כוותייהו, היכא דפליגי אהדדי חכמי בבל וחכמי א"י, דתלמוד בבלי חשבינן עיקר, ה"מ בדבר איסור והיתר, אבל דבר התלוי בצורך השעה ואין בו שינוי לעבור על דבר תורה, ראוי לילך אחר הזמן, עכ"ד עש"ב. וכ"ת הרי ישמעו בבוקר אחר תפלת שחרית שסופרים, ולמה נצרך שתי זכרונות, הנה אין כל האנשים באים לתפלת שחרית כמו כמה אכרים שמשכימים ומתפללים ביחידות והולכים מיד לעבודת שדותיהם, ועוד עיי' זבחים (כ"א ע"ב), וז"ל הגמרא שם, לישנא אחרינא דמשקע ליה בחומרתיה כי היסוד דלישתמע קליה וליתי, והא הוה גביני כרוז "בי תרי הכירא" הוו עבדי, דשמע מהאי אתי ודשמע מהאי אתי, ערש"י ודו"ק.

**6 - שו"ת שרידי אש חלק ב סימן פט עמוד תרב**

ענין שני: אם יש איסור בל תוסיף בספירת העומר ואם הוי מצוה שהזמן גרמא

בשמחת עולם בדרשה ה' לפסח, חקר כת"ר, אם ספר יותר ממ"ט ימים אם עובר בבל תוסיף, וכתב: כיון שאמרה תורה בספירת העומר: שבע שבתות תמימות תהיינה, התמימות גם כן נכנס בכלל המצוה, וכשסופרים אחר שנשלם החשבון של מנין ימי הספירה, נמצא אף שמוסיף על הימים או על השבועות, אבל הוספה זו אינה נכללת בתמימות תהיינה של ימי הספירה, כיון שכבר נשלמו שבע שבתות תמימות ולכך לא שייך בל תוסיף. וזה דבר חכמה.

ולדעתי יש לומר בפשיטות, שמצות ספירת העומר אינה מצוה למנות ימים סתם, אלא למנות את הימים שבין פסח לשבועות, וא"כ אם מנה אחר שבועות לא עשה מצוה כלל ולא שייך על זה בל תוסיף.

**7 - שו"ת יחווה דעת חלק ו סימן כט**

שאלה: ישנו מנהג אצל עדות המזרח בימי הספירה, שהשליח צבור אומר בנוסח לשם יחוד שלפני ספירת העומר, הנה אנחנו באים לקיים מצות עשה של ספירת העומר כמו שכתוב בתורה, וספרתם לכם ממחרת השבת, וכו', שבע שבתות תמימות תהיינה, האם רשאים לומר נוסח זה גם בלילה אשר בו ימלאו שבעה שבועות לספירה?

תשובה: ..., לפיכך מי ששאל אותו חבירו בבין השמשות, שהוא זמן ספירה, כמה היום לספירת העומר, יאמר לו אתמול היה כך וכך, שאם יאמר לו היום כך וכך, נמצא שכבר מנה ספירת העומר, ויצא ידי חובתו, ושוב לא יוכל אחר כך לחזור ולמנות בברכה. וכן פסק מרן בשלחן ערוך /או"ח/ (סימן תפט סעיף ד'). ולכאורה נראה שהוא הדין בנידון שלנו, שאם יאמר הפסוק שבע שבתות תמימות תהיינה, בתוך נוסח לשם יחוד, הרי כבר מנה ספירת העומר של אותו לילה, ולא יוכל אחר כך לברך על ספירת העומר. ... אולם הנה כבר הקשו האחרונים על דברי מרן השלחן ערוך הנ"ל, שהרי מרן עצמו פסק בשלחן ערוך /או"ח/ (סימן ס' סעיף ד') בזו הלשון: יש אומרים מצות אינן צריכות כוונה, ויש אומרים שצריכות כוונה, וכן הלכה. ומכיון שהמשיב לשאלת חבירו כמה היום לספירה, לא נתכוון בתשובתו לשם מצוה, הרי לא יצא ידי חובתו, ולמה לא יוכל לספור אחר כך בברכה. ותירץ המגן אברהם, שמרן חשש בספק ברכות לסברת מי שאומר מצות אין צריכות כוונה. וכן כתב החק יעקב שם. (וכן מבואר בביאורי הגר"א שם. וכן כתב בשלחן ערוך הגאון רבי זלמן שם סעיף יד). [וכיוצא בזה כתב הבית חדש בסוף סימן קפח, בדין מי ששכח לומר רצה והחליצנו בברכת המזון של סעודה שלישית בשבת]. והטורי זהב כתב לתרץ שמרן לא פסק כן אלא לענין לכתחלה, שיש להתרחק מזה ככל האפשר, אבל בדיעבד אם השיב לו היום כך וכך, כיון שלא נתכוון למצוה חוזר וסופר אחר כך בברכה. .... והגאון בעל פרי חדש כתב לתרץ דברי מרן, שמה שפסק בסימן ס' שמצות צריכות כוונה, היינו במצות עשה דאורייתא, אבל במצות דרבנן אינן צריכות כוונה, וכמו שכתב המגן אברהם שם בשם הרדב"ז, ומצות ספירת העומר בזמן הזה מדרבנן, לפיכך גם בלא כוונה יוצא ידי חובה, ואינו רשאי לספור אחר כך בברכה. ומכל מקום למעשה דעת הפרי חדש לחלוק בזה על השלחן ערוך, כי העיקר להלכה שגם מצות דרבנן צריכות כוונה. ע"ש. וכן דעת הגאון יעב"ץ בספר מור וקציעה שם. ... המורם מכל האמור שדינו של מרן השלחן ערוך שנוי במחלוקת הפוסקים, ואינו מוסכם להלכה. ומכל מקום להלכה אנו אין לנו אלא דברי מרן השלחן ערוך שקבלנו הוראותיו. אולם הנה מבואר בטורי זהב (סימן תפט סק"ז), שדוקא אם אמר לו היום כך וכך לעומר לא יוכל אחר כך לספור בברכה, אבל אם השיב לו מספר הימים ולא הזכיר בדבריו היום, בודאי שלא יצא, שהרי עיקר המצות בספירת העומר לומר היום כך וכך. וכן הוא דיוק לשון מרן שכתב שאם יאמר לו היום כך וכך וכו'. ע"כ. וכן הסכים עמו המגן אברהם שם סק"ט. וכן פסק בשלחן ערוך הגאון רבי זלמן (שם סעיף יד). וכן פסקו בשלמי צבור (דף רצז ע"ג). ובספר מאמר מרדכי (סק"ו). ואף על פי שהאליה רבה (ס"ק יג) חולק על דברי הטורי זהב, ומפרש שגם כשלא אמר תיבת היום, הדין כן, נראה שהעיקר כדעת רוב האחרונים, מאחר שבגוף הדין של מרן השלחן ערוך איכא עקולי ופשורי טובא, הבו דלא להוסיף עלה. ולפי זה בנידון שלנו שאומר את הפסוק שבע שבתות תמימות תהיינה, ואינו אומר היום, אין לחוש לזה כלל. והרי זה כמבואר.

ויש להוסיף עוד על פי מה שכתב בשו"ת הלכות קטנות חלק א' (סימן קיד), שהלומד בשלחן ערוך בליל שמיני לספירה, וקרא מה שכתוב בשלחן ערוך /או"ח/ (סימן תפט סעיף א'): וביום שמיני יאמר היום שמונה ימים לעומר שהם שבוע אחד ויום אחד, רשאי לחזור אחר כך ולספור העומר בברכה, שהרי לא היתה כוונתו אלא לשם קריאה, ונעקרה כוונת המצוה, ואפילו לדעת מי שאומר מצות אינן צריכות כוונה, באופן כזה אינו יוצא ידי חובת ספירת העומר. ע"כ. וכן כאן כשאומר הפסוק בתוך נוסח לשם יחוד, אין כאן כוונה כלל אלא לקריאת הפסוק ולא לשם מצות ספירת העומר. ואמנם הגאון רבי אהרן אלפנדארי בספר יד אהרן העיר על זה ממה שאמרו בברכות ריש פרק היה קורא (יג) היה קורא בתורה והגיע זמן המקרא אם כיון לבו יצא. ובגמרא, שמע מינה מצות צריכות כוונה וכו'. מוכח דלמאן דאמר מצות אינן צריכות כוונה, יוצא בקריאתו בתורה. ...

...

בסיכום: הנוהגים לומר בנוסח לשם יחוד הפסוק שבע שבתות תמימות תהיינה, יכולים לאומרו גם בליל מ"ט לספירה, ואין למחות בידם. ומכל מקום הואיל וספירת העומר בזמן הזה רק מדרבנן, לכן נכון להשמיט מהנוסח של לשם יחוד אמירת הפסוק הנ"ל, בכל הלילות של הספירה, ודי לומר הרי אנחנו באים לקיים מצות ספירת העומר לעשות נחת רוח ליוצרינו וכו'. ולשומעים ינעם ועליהם תבוא ברכת טוב.

**8 - שו"ת דברי יציב חלק אורח חיים סימן ריד ד"ה ד) המורם**

ד) המורם מן האמור שכל הפוסקים ראשונים ואחרונים רובם ככולם כתבו דלכתחלה מיהת לא יספור קודם צה"כ, ובפרט להסוברים דספירה מה"ת, וכן נקט הגריעב"ץ, ובא"ר ושו"ע הרב שיש לחוש לדיעה זו. וכן משמע קצת מנוסח לשם יחוד הנהוג לומר, לקיים מצות עשה של ספירת העומר כמו שכתוב בתורה, וזה לי ימים רבים שמנהגי לדלג על תיבות הללו ולומר לקיים מצות ספירת העומר וכתוב בתורה וכו', כיון שלדעת רוב הפוסקים ספירה בזמה"ז דרבנן, ושמחתי שמצאתי כעת בארחות חיים החדש שהביא כן בשם ספר מאורי אור עיין שם. וביותר יש לחוש בזה לפי שיטת הרמב"ם סוף פ"ב מהל' ממרים שבכלל בל תוסיף שלא לומר על תקנת חכמים שהיא דבר תורה שהאריכו בזה הרבה, וא"כ חשש איסור בל תוסיף יש בדבר. ואולי י"ל בנוסח הנדפס לחוש לדעת הני רבוותא שחיובה דבר תורה, דאם יכוין רק לצאת מצוה דרבנן י"ל דהיא חסרון בכוונה.

**9 - שיעור של הרב אשר וייס פרשת בהעלותך תשע"ד**

בנוסח התפילה שלפני ספה"ע

כתב מו"ר כ"ק מרן בשו"ת דברי יציב )או"ח סימן רי"ד( להעיר על נוסח לשם יחוד" שנהגו החסידים לומר לפני ספירת העומר ובו אומרים "לקיים מצות אין הנביא רשאי לחדש דבר מעתה עשה של ספירת העומר כמו שכתוב בתורה וכו'". דלשון זה משתמע שמדובר במצווה דאורייתא ונמצא מוסיף על המצוות ועובר בבל תוסיף לשיטת הרמב"ם. ומשו"כ נהג לומר "לקיים מצות ספירת העומר וכתוב בתורה", כדי שלא ישתמע כמצוה דאורייתא אלא לשון שגם מצוה דרבנן מתיישב בו ליישב נוסח זה משום דחיישינן דספה"ע מה"ת ואם מכוין למצוה דרבנן שמא לא יצא יד"ח דמצצ"כ.

ולענ"ד אף שיש בזה הערה, מעיקר הדין אין בזה קפידא מכמה טעמים: א. הלא אין בזה איסור אלא בדרך הוראה שע"י בית דין או חכם שמורה הוראה לאחרים, ואין זה ענין לתפלה בעלמא הנאמרת ע"י כל יחיד ויחיד.

ב. באמת יש גם במצוות דרבנן עשה ול"ת ואין כל משמעות בלשון לקיים מצות עשה שמדובר בהכרח במצוה דאורייתא. ואף במה שאומרים כמו שכתוב בתורה אין משמעות שהכונה למצוה דאורייתא דהלא פשוט שמצוה זו עיקרה מה"ת ומקורה במה שכתוב בפרשת ראה וספרתם לכם.

וגם מש"כ דאם מכוין למצוה דרבנן במצוה דאורייתא הוי כאילו לא כיון, אין זה נראה כלל, ולענ"ד פשוט דכל המכוין למצוה יצא יד"ח ואין כלל נפ"מ אם כיון למצוה דאורייתא או למצוה דרבנן. סו"ד אין כל קפידא מעיקר הדין, ונראה דגם הגה"ק בעל דברי יציב לא נתכוין בזה אלא לרווחא דמילתא.

**10 - שו"ת נודע ביהודה מהדורה קמא - יורה דעה סימן צג**

ועל הרביעית אשר שאל בנוסח לשם יחוד אשר חדשים מקרוב נתפשט ונדפס בסידורים +/הגהות עין חנוך/ נ"ב עיין בתנינא אורח חיים סימן ק"ז+ הנה בזה אני משיב עד שאתה שואלני נוסח אמירתו יותר ראוי לשאול אם נאמר כי טוב באמירתו. ולדעתי זה רעה חולה בדורנו ועל הדורות שלפני זמננו שלא ידעו מנוסח זה ולא אמרוהו והיה /והיו/ עמלים כל ימיהם בתורה ובמצות הכל ע"פ התורה וע"פ הפוסקים אשר דבריהם נובעים ממקור מים חיים ים התלמוד עליהם נאמר תומת ישרים תנחם והם הם אשר עשו פרי למעלה וגדול מעל שמים חסדם. אבל בדורנו הזה כי עזבו את תורת ה' ומקור מים חיים שני התלמודים בבלי וירושלמי לחצוב להם בורות נשברים ומתנשאים ברום לבבם כל אחד אומר אנכי הרואה ולי נפתחו שערי שמים ובעבורי העולם מתקיים אלו הם מחריבי הדור. ועל הדור היתום הזה אני אומר ישרים דרכי ה' וצדיקים ילכו בהם וחסידים יכשלו בם. והרבה היה לי לדבר מזה אבל כשם שמצוה לומר דבר הנשמע כך מצוה שלא לומר דבר שאינו נשמע וה' ירחם עלינו.

ובגוף דבריו שצריך להוציא מפיו שעושה הכונה על פי הסוד ומביא ראיה מריש זבחים שבגט צריך שיאמר בפירוש שעושה לשם גירושין וכן בנדר גמר בלבו צריך שיוציא בשפתיו ע"כ דברי מעלתו. ואני אומר ממקום שהביא ראיה משם הוא סתירה דהרי מחלק שם בין אשה לקדשים דאשה סתמא לאו לגירושין עומדת ולכך צריך שיאמר בפה וקדשים להכי סתמן כשרים לפי שסתמא לשמן עומדים וא"כ מצות שלנו קדשים נינהו קדשי גבוה וסתמא לשמן עומדים. ומה שהביא מנדרים לא הביא אלא שמחשבה בלי דיבור אינו כלום אבל מעשה בדבר שסתמא לשמה לא בעי שום סיוע. ואני אומר ק"ו הדברים אם בקדשים אף שודאי מצוה שיעשה בפירוש לשמה וכמו שאמרו בזבחים שם לשם ששה דברים הזבח נזבח כו' אפ"ה אתנו בית דין דלא לימא לשמו דלמא אתי למימר שלא לשמו והיינו שלא יאמר ולא יחשוב אפילו בלבו כדמפורש התם בתוספות בזבחים דף ב' ע"ב ד"ה קיימו ב"ד רק יעשה העבודה ולא יחשוב כלל. ואני אומר אם חשו התם שלא יאמר לשמו פן יאמר שלא לשמו וכן שלא יחשוב לשמו פן יחשוב שלא לשמו אף שהוא חשש רחוק שיטעה בין לשמו לשלא לשמו ק"ו בכוונת התפלה והמצות שיש בהם כמה עיקולי ופשורי וכמה חשש קיצוץ בנטיעות כאשר ראינו כ"ז במופת פשיטא שיש לבטל שלא יכוין כלל ודי שעושה המצוה לשם מצוה:

ומ"ש מעלתו שטוב להיות הקשר אמיץ בדיבור ומחשבה ומעשה. הנה אנשי כנה"ג הם תיקנו לנו תפלות וברכות וליכא מידי דלא רמיזא בנוסח התפלה והברכה וברכה הוא התעוררות הדיבור ומחשבה וכל מצוה שיש ברכה לפניה א"צ לומר שום דבר לפניה רק הברכה. וכל דבר שאין ברכה לפניה אני נוהג לומר בפי הנני עושה דבר זה לקיים מצות בוראי ובזה די וא"צ יותר. והכונה הוא רק פירוש המלות וכל התיקונים למעלה נעשים מאליהם ע"י מעשינו....

**11 - שו"ת נודע ביהודה מהדורה תנינא - אורח חיים סימן קז**

בע"ה פראג עש"ק טו"ב א"ש תק"מ לפ"ק תשובה שלום לכבוד האלוף התורני מוה' יוזל מו"צ בק"ק ש"ה.

מה ששאל שאומרים קודם התפלה ועשיית שום מצוה לשם יחוד וכו'. וכן מה שמבואר בספרי מוסר שיש לקונן על גלות השכינה, לפרש לו מה היא השכינה ואיך שייך גלות. והאריך בזה מעלתו במכתבו, ובזה הוסיף מעלתו פשע לחקור בנסתרות ויצא מגדר דברי חכמינו ז"ל במופלא ממך אל תדרוש. ואמנם לגלות בזה א"א ואעפ"כ אפרש לו דברים המתיישבים:

ומתחלה אני אומר מהו ששאל פירוש על נוסח לשם יחוד מה לנו לגלות פירוש על דברים שלא מצינו בדברי שני התלמודים בבלי וירושלמי ולא בספרא וספרי ותוספתא ולא בדברי הפוסקים ומי התיר להם דברים כאלו והימים הראשונים בדורות הראשונים שלא ידעו מנוסח זה היו טובים מאלה, וכבר כתבתי מזה בספרי נ"ב חי"ד סימן צ"ג יעויין שם. +/הגהות שכר טוב/ נ"ב חיו"ד סי' צ"ג. נ"ב עי' מש"כ שם על הגליון.+ ואמנם מה ששאל על מה רמזו באמרם שכינה ומהו גלות השכינה שהם דברים הנזכרים בדברי חז"ל בתלמוד אמינא לי' מילתא אשר ראיתי בדברי הרב המורה בח"א פרק כ"ה וז"ל. שכן ידוע כי זאת המלה היא התמדת העומד במקום אחד והוא שוכן באלוני ממרא וכו' וענין השכינה במקום היא התמדת העומד במקום אחד וכו'. ולפי זאת השאלה הושאל לבורא יתעלה כלומר להתמדת שכינתו או השגחתו באיזה מקום שהתמידה בו השכינה או לכל דבר שהתמידה בו השגחה ונאמר וישכן כבוד ה' וכו' וכל מה שבא מזאת הפעולה מיוחס לבורא יתברך הוא בענין התמדת שכינתו כלומר אורו הנברא במקום או התמדת ההשגחה בדבר אחד כל מקום כפי ענינו ע"כ דברי רבינו הגדול. +/הגהות רב"פ/ נ"ב יעוין ברמב"ן עה"ת.+ +/הגהות ר' חזקיה פייבל פלויט/ עיין מ"ש הרמב"ן פ' ויגש ע"ד הרמב"ם בענין השכינה.+ ומכאן ואילך דברי תלמיד קטן כמוני. ואני לוקח מתוך דברי רבינו הגדול שנתן בו פירושים לשכינה אור נברא או ההשגחה:

ואני אומר שניהם הם דבר אחד והשגחת הבורא יתברך אינה דבר שאין בה ממש אבל ההשגחה עצמה ממילא נאצל ממנה אור הגדול וההשגחה היא שקראו רז"ל שכינה. והנה לפי רצון הבורא וכאשר הוא בזמן שישראל עושים רצונו אז עיקר השגחתו בישראל ולהם משפיע כל שפע טוב אלא שמחמת ריבוי הטובה מגיע ג"כ למקומות אחרים. והדבר מפורש בפסוק בפ' בחקותי ופניתי אליכם ופירש"י אפנה מכל עסקי לשלם שכרכם וכן בפ' עקב ארץ אשר ה' אלהיך דורש אותה ופירש"י והלא כל הארצות הוא דורש וכו' אלא כביכול אינו דורש אלא אותה וע"י אותה דרישה שדורש אותה דורש כל הארצות. ששם הוא מקום התמדת ההשגחה ע"ש ברש"י. וזהו הפי' שהשכינה שורה בישראל שהשגחה שקרוי' שכינה הוא רק בישראל. וכ"ז כשישראל עושים רצונו אבל בהתגברות חטאינו ופשעינו גלינו מארצנו ששם הוא מקום התמדת ההשגחה וגלינו לארצות העמים. ואז נהפוך הוא שכל השפע הטוב יורד לאו"ה ומן התמצית אנו מקבלים מאותה האומה כדי חיותנו בצמצום:

**12 - שו"ת יביע אומר חלק ד - אורח חיים סימן מג ד"ה (ט) גם**

(ט) גם הלום ראיתי בשו"ת זכרון יהודה (חאו"ח סי' קמו) שנשאל באחד ששכח לספור העומר בליל ל"ג לעומר, אך ביום אמר בפיו היום ל"ג לעומר, וכן כתב כמה פעמים במכתביו, אם יוכל לספור מכאן ואילך בברכה. והביא שד' רוה"פ שאם מנה ימים ולא שבועות יצא. ובברכי יוסף (סי' תפט סק"ט) כ' וז"ל: אם מנה בראשי תיבות הוא מחלוקת האחרו'. והגט פשוט (סי' קכו ס"ק ע"ג) הסכים דיצא. אך הפר"ח ובשו"ת שאלת יעב"ץ (סי' קלט) ועוד אחרו' הסכימו דלא יצא. ולזה נוטה דעתי הקצרה. ע"כ. ומכיון דגדול האחרונים המהר"ם בן חביב ס"ל דיצא ה"נ שמנה בר"ת ל"ג לעומר שפיר סמכינן ע"ז לספור מכאן ואילך בברכה. ואף על פי שלא כיון לצאת י"ח ספירת העומר בשיחתו עם הבריות שאמר היום ל"ג לעומר. כיון דקי"ל דסה"ע בזה"ז מדרבנן, בדרבנן א"צ כוונה. ועוד דבכתיבתו הוי מכוין לספירה וראוי לצרף דעת האחרונים דכתיבה כדיבור דמי בזה. וא"כ יש ס"ס שמא הלכה כמ"ד כל לילה מצוה בפ"ע ושמא יצא במה שמנה ביום בשיחתו ובכתיבתו. והו"ל כמסופק אם דילג יום א' שסופר מכאן ואילך בברכה. עכת"ד. והנה גם בנידון זה יש כמה ס"ס לחומרא למ"ד דבעינן תמימות, דשמא ספירת יום לא הויא ספירה, ואת"ל דהויא ספירה שמא הלכה כמ"ד דאם ספר בראשי תיבות לא יצא, ואת"ל דיצא שמא הלכה כמ"ד שאם לא ספר שבועות לא יצא. ומכ"ש שבשיחתו היום ל"ג לעומר לא חשיב ספירה כלל אפי' למ"ד דבדרבנן מצות א"צ כוונה. וכמ"ש בשו"ת מהר"ש הלוי (חאו"ח סי' ה), ובכנה"ג (סי' תפט), שהאומר לחבירו ביום ל"ב לעומר אחר שקיעה"ח, אל תאמר וידוי (במנחה) כי הלילה ל"ג לעומר, יכול לספור ולברך אח"כ, בהיות שלא מנה שבועות. ועוד שלא נתכוון לענין חשבון של ספירת העומר. אלא לומר שהוא יום טוב. ע"ש. ונוסף ע"ז די"א סה"ע בזה"ז דאורייתא, ומצות צריכות כוונה. וגם י"א דאף בדרבנן מצות צריכות כוונה. וכמ"ש בברכי יוסף (סי' תפט ס"ק יג) בשם המקראי קדש לדעת מרן. וע' בשו"ת נהרי אפרסמון (חאו"ח סי' כב) ובשו"ת מנחת אלעזר ח"ג (סי' לד), דבמצוה דבדיבור לכ"ע בעינן כוונה אפילו במצוה דרבנן. וע"ע בס' דברי צבי (סי' ס). ע"ש. גם מ"ש הזכרון יהודה שבכתיבתו חשיב מכוין לספירה, אין זה מוכרח, שאין הכוונה בכתיבתו היום ל"ג לעומר, אלא לכתוב תאריך של יום ולא לשם מצות ספירת העומר. וכן מבואר להדיא בשו"ת חתם סופר ח"ו (ר"ס יט). ע"ש. ואפילו את"ל דחשיב כמכוין לשם מצות סה"ע הרי רבו הסוברים דכתיבה לענין זה לא חשיבא כדיבור כלל. שהרהור לא כדיבור דמי. וע' בברכי יוסף (סי' תפט ס"ק יד). ובשו"ת מגן שאול (סי' כ). ובשו"ת קול אליהו ח"א (סי' ל). ובשו"ת הגאון רעק"א (סי' כט והלאה). ובשו"ת חתם סופר (שם). ובשו"ת אפרקסתא דענייא (סימן קנ). ועוד. ובמקום אחר הארכתי בזה בס"ד. ואכמ"ל. וא"כ יש כאן כמה ס"ס לחומרא, ואפ"ה מצא לנכון הזכרון יהודה הנ"ל לצרף סברת האומרים דחשיבא ספירה כדי שיוכל לספור מכאן ואילך בברכה. (וע"ע בס' אגורה באהלך (דף יא סוף ע"ג) בדין שכח לספור בלילה וכתב ביום היום כו"כ לעומר, והביא מדברי האחרונים בזה, ומסיק שסופר מכאן ואילך בברכה, משום דאיכא ס"ס, שמא כל לילה מצוה בפ"ע הוא, ואת"ל הכל מצוה אחת, שמא הלכה כמ"ד דהרהור כדיבור דמי. ע"ש. והרי לצד שהכל מצוה אחת יש ס"ס להחמיר שמא ספירת יום לא הויא ספירה, ושמא הרהור לאו כדיבור דמי. (ובפרט דהכי קי"ל לדינא דהרהור לאו כדיבור דמי.) אלמא דס"ל נמי דשפיר מצרפינן לנ"ד ספק זה כדי שיוכל לספור מכאן ואילך בברכה). ומכ"ש לנ"ד שיוכל לספור בברכה. [וע"ע היטב בלימודי ה' לימוד קמד. ודו"ק].

**13 - שו"ת אגרות משה אורח חיים חלק ד סימן צט ד"ה ג' ובדבר**

ג' ובדבר אחד ששכח לספור באור לערב שבת ונזכר למחר אחר שקבל שבת מבעוד יום, אם עדיין יכול לספור כמו שסופרין למחר ביום בלא ברכה כדאיתא /שו"ע או"ח/ בסימן תפ"ט סעי' ז' מצד ספקא דמחלוקת דרבוואתא, הנה לע"ד אם רק קבל שבת באמירת מזמור שיר ליום השבת שפיר דימה דודך ידידי הרה"ג ר' נטע צבי שליט"א להא דפסק הט"ז בתשובתו בסימן ת"ר שבלא היה להצבור שופר והובא להם ע"י נכרי שופר אחר קבלת שבת מבעו"י =מבעוד יום= שצריכין לתקוע שופר מטעם דהוי קבלת שבת בטעות. וי"ל דאם נזכר אחר שכבר התפלל תפלת ערבית של שבת שאם נימא שאינה קבלה הרי ימצא דעבר על שבע ברכות לבטלה וגם על הזכרת שמות לבטלה שבאמצע הברכות שלא שייך לאומרם בלא הברכה, דהא יחיד שטעה ביום המעונן והתפלל של שבת צריך לחזור ולהתפלל כדאיתא /שו"ע או"ח/ בסימן רס"ג סעי' י"ד, איך נימא שבשביל קיום מ"ע =מצות עשה= דרבנן דספירה בזה"ז להרבה שיטות, וגם שהוא רק בספק דהא איכא דסברי דהספירה ביום אינה כלום, לא יקפיד על ברכה לבטלה דשבע ברכות דבתפלת ערבית דשבת ועל הזכרת הרבה שמות לבטלה, ואף בשופר ליחיד כה"ג נמי מסתבר דאין בזה סברת הט"ז דהוא טעות מחמת שלא היה מקבל שבת אם היה יודע שיביאו לו שופר, דאף אם ברכה לבטלה הוא רק דרבנן הרי הם שבע ברכות לבטלה והזכרת עוד הרבה שמות לבטלה, שאולי עדיפי מקיום מצות שופר אף שהוא דאורייתא, וכ"ש בזה"ז שלעולם ר"ה =ראש השנה= בערב שבת הוא רק יום השני שהוא רק יום טוב מדרבנן שהתקיעת שופר שלו הוא רק מדרבנן, ולכן צריך לומר דרק בקהל סובר זה הט"ז דתוקעין אף אחר שהתפלל ערבית דשבת משום דקהל שקבל שבת אף בטעות אין חוזרין ומתפללין כמפורש בסימן קס"ג שם אבל לא ביחיד שיצטרך לחזור ולהתפלל, ורק כשהביאו לו השופר אחר קבלת שבת דמזמור שיר ליום השבת גם ביחיד יהיה סברת הט"ז דהוא קבלת שבת בטעות.

**14 - שו"ת יביע אומר חלק ד - אורח חיים סימן מג ד"ה (ח) וגדולה**

(ח)... ומ"מ בנ"ד הדבר ברור שיספור אז בלי ברכה ומכאן ואילך בברכה. דאפי' את"ל שזוהי מחלוקת שקולה אי מהניא ספירה שאחר תפלת ערבית. ושהדבר תלוי בפלוגתא דהתה"ד ומהרי"ל וכו'. מ"מ ה"ז דומה להמסופק אם דילג לילה א' דקי"ל שסופר מכאן ואילך בברכה. וכמ"ש התה"ד עצמו (בסי' לז). וכ"פ בש"ע (סי' תפט ס"ז). ומשום דאיכא ס"ס לקולא. ה"נ איכא ס"ס, ויוכל לברך מכאן ואילך וכו'. ע"כ. והרי אף בנידון הזר"א איכא ס"ס לחומרא אם ספירת יום הויא ספירה, ואם לאחר שהתפלל ערבית ועשאו לילה תועיל עוד ספירת יום. ואף שהזר"א שם צידד שגם להתה"ד יועיל לספור, מ"מ מידי ספקא לא נפקא. איברא דהשלמי צבור (דף רצח ע"ב) הביא להלכה ד' הבית דוד דקמן שאם ספר בביה"ש לא יספור עוד בברכה. והרב המגיה הביא ע"ז להלכה ד' הזר"א. ואיך מזכה שטרא לבי תרי. אלא ודאי דסמך על נימוק הזר"א דאף להתה"ד לא חשיב נ"ד כעשאו לילה. וכ"כ הנהר שלום (סימן תפט סק"ב), שגם הוא פסק ב' דינים אלו מדנפשיה (נידון הב"ד ונידון הזר"א), ונתן טעם בנידון הזר"א, דסברא פשוטה היא דקבלת שבת לא תליא בספירה כלל. ע"ש. מ"מ אין זה ברור כלל שתפלת ערבית לא תשפיע לעשותו לילה לגבי הספירה. וכעין מ"ש המאירי (ס"פ ערבי פסחים), שי"א שהואיל וסה"ע בזה"ז מדרבנן מותר לספור קודם חשיכה, כל שהתפלל ערבית. ע"ש. וה"נ יש מקום לחשבו לילה לחומרא שלא תועיל לספירת יום הקודם.